
Nr.10173/20.06.2024
RAPORT DE SPECIALITATE
-la proiectul de hotărâre privind aprobarea documentației de avizare a lucrărilor de intervenții, a indicatorilor tehnico-economici și a devizului general al obiectivului de investiții “Modernizare și extindere sistem de alimentare cu apă, oraş Boldeşti-Scăeni, județul Prahova”

Analizând Proiectul de Hotărâre prin care se propune aprobarea documentației de avizare a lucrărilor de intervenții, a indicatorilor tehnico-economici și a devizului general al obiectivului de investiții “Modernizare și extindere sistem de alimentare cu apă, oraş Boldeşti-Scăeni, județul Prahova”, am constatat următoarele:

Autoritatea locală a solicitat finanțare nerambursabilă prin Programul Național de Investiţii "Anghel Saligny". Prin adresa nr. 108160 / 21.09.2022 inregistrată la UAT Oraș Boldești-Scăeni cu nr.17.779/27.09.2022, Ministerul Dezvoltării, Lucrărilor Publice și Administrației, ne-a informat că a fost emis Ordinul ministrului dezvoltării, lucrărilor publice și administrației nr.2426/15.09.2022 privind aprobarea listei obiectivelor de investiţii și sumele alocate acestora pentru finanţarea Programului Naţional de Investiţii „Anghel Saligny”, pentru categoriile de investiţii prevăzute la art. 4 alin. (1) lit. a)-d) din Ordonanța de urgenţă a Guvernului nr.95/2021, pentru județul Prahova, în perioada 2022-2028.
Pentru UAT oraș Boldești-Scăeni a fost aprobat la finanțare obiectivul de investiții “Modernizare și extindere sistem de alimentare cu apă, oraş Boldeşti-Scăeni, județul Prahova” iar valoarea alocată a fost de 18.000.000 lei.
În data de 27.10.2022 s-au contractat servicii de actualizare Studiu de Fezabilitate/DALI pentru investitia: “Modernizare și extindere sistem de alimentare cu apă, oraş Boldeşti-Scăeni, județul Prahova”. DALI-ul actualizat a fost predat în data de 03.06.2024. Valoarea rezultată în urma actualizării DALI este 18.531.767,84 lei.
În vederea încheierii contractului de finanțare prin Programul Național de Investiţii "Anghel Saligny" beneficiarii au obligația să încarce în platforma digitală „investiții.mdlpa.ro”, documentele prevăzute la art. 9 alin. (1) din Normele metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului național de investiții "Anghel Saligny", pentru categoriile de investiții prevăzute la art. 4 alin. (1)lit. a)-d) din Ordonanța de urgență a Guvernului nr. 95/2021, aprobate prin OMDLPA nr.1333/2021:

“e) hotărârea consiliului local/hotărârea consiliului județean/hotărârea asociației de dezvoltare intercomunitară pentru aprobarea studiului de fezabilitate/documentației de avizare a lucrărilor de intervenții, a indicatorilor tehnico-economici inițiali și actualizați și a devizului general al obiectivului de investiții inițial și actualizat”.
In conformitate cu prevederile:

-
Ordonanței de urgenţă nr. 57 din 3 iulie 2019 privind Codul administrativ, Art. 129: Atribuţiile consiliului local, (4) În exercitarea atribuţiilor prevăzute la alin. (2) lit. b), consiliul local: d)aprobă, la propunerea primarului, documentaţiile tehnico-economice pentru lucrările de investiţii de interes local, în condiţiile legii;

-
Hotărârii de Guvern 907/2016, art.10, alin.(4):

“(4)Devizul general întocmit la faza de proiectare studiu de fezabilitate în cazul obiectivului nou/mixt de investiţii şi, respectiv, la faza documentaţie de avizare a lucrărilor de intervenţii în cazul intervenţiei la construcţie existentă se actualizează prin grija beneficiarului investiţiei/investitorului, ori de câte ori este necesar, dar în mod obligatoriu în următoarele situaţii:

a)la data supunerii spre aprobare a studiului de fezabilitate/documentaţiei de avizare a lucrărilor de intervenţii;

b)la data solicitării autorizaţiei de construire;

c)după finalizarea procedurilor de achiziţie publică, rezultând valoarea de finanţare a obiectivului de investiţii;

d)la data întocmirii sau modificării de către ordonatorul principal de credite, potrivit legii, a listei obiectivelor de investiţii, anexă la bugetul de stat sau la bugetul local.”, este necesară aprobarea documentației întocmită la nivel de DALI.
Din proiectul de hotărâre face parte documentația tehnico-economică la nivel de DALI, conform anexei nr.1.
VALOAREA TOTALĂ A INVESTITIEI LEI FARA TVA / CU TVA 

15.596.642,44 lei / 18.531.767,84 lei 

din care C+M LEI FARA TVA /CU TVA: 

13.551.361,46 lei / 16.126.120,14 lei
Durata de execuție a obiectivului de investiție va fi de 27 luni calendaristice.

Faţă de cele menţionate mai sus, consider că adoptarea unei Hotărâri a Consiliului Local privind aprobarea documentației de avizare a lucrărilor de intervenții, a indicatorilor tehnico-economici și a devizului general al obiectivului de investiții “Modernizare și extindere sistem de alimentare cu apă, oraş Boldeşti-Scăeni, județul Prahova”, potrivit opţiunii tehnico-economice recomandate de proiectant în varianta nr.1, conform anexelor, este necesară şi oportună.

